แรงซื้อ DELTA ดัน SET ปิดเช้าบวก 4 จุด ลุ้น “ฟันด์โฟลว์” ไหลเข้าหลังบาทแข็ง
SET ปิดเช้าบวก 4 จุด รับราคาน้ำมันดิบสูงขึ้น และหุ้น DELTA ยังบวกต่อได้ ขณะที่ต่างชาติชะลอขายและเริ่มกลับมาซื้อหลังเงินบาทแข็งค่า แนวโน้มช่วงบ่ายตลาดฯยังเคลื่อนไหวอยู่ในแดนบวก ให้กรอบแนวรับ 1,600 จุด และแนวต้าน 1,620 จุด
SET ปิดเช้าบวก 4 จุด รับราคาน้ำมันดิบสูงขึ้น และหุ้น DELTA ยังบวกต่อได้ ขณะที่ต่างชาติชะลอขายและเริ่มกลับมาซื้อหลังเงินบาทแข็งค่า แนวโน้มช่วงบ่ายตลาดฯยังเคลื่อนไหวอยู่ในแดนบวก ให้กรอบแนวรับ 1,600 จุด และแนวต้าน 1,620 จุด
31 มี.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้านี้ปรับตัวขึ้นได้ดี จากราคาน้ำมันที่ปรับตัวขึ้นมา จึงส่งผลบวกต่อหุ้นกลุ่มพลังงานปรับขึ้นกันถ้วนหน้า รวมถึงหุ้น DELTA ยังขยับขึ้นได้ต่อ ทำให้หนุนต่อดัชนี ประกอบกับนักลงทุนต่างชาติเริ่มชะลอแรงขาย และเริ่มกลับมาซื้อมากขึ้น หลังจากเงินบาทกลับมาแข็งค่ามากขึ้น จากรายงานตัวเลขดุลการค้าออกมาติดลบน้อยลง ขณะเดียวกันบ่ายนี้ก็จะมีการรายงานตัวเลขดุลบัญชีเดินสะพัด คาดออกมาเป็นบวก ก็จะส่งผลดีต่อค่าเงินบาทแข็งค่าเช่นกัน
ขณะที่แนวโน้มช่วงบ่ายนี้ คาดตลาดฯ ยังเคลื่อนไหวอยู่ในแดนบวกได้ ให้กรอบแนวรับไว้ที่ 1,600 จุด และแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,547.11 ล้านบาท ปิดที่ 1,134.00 บาท เพิ่มขึ้น 34.00 บาท
BBL มูลค่าการซื้อขาย 816.67 ล้านบาท ปิดที่ 153.00 บาท ลดลง 2.00 บาท
KBANK มูลค่าการซื้อขาย 717.79 ล้านบาท ปิดที่ 133.00 บาท ลดลง 0.50 บาท
PTTEP มูลค่าการซื้อขาย 638.93 ล้านบาท ปิดที่ 150.50 บาท ลดลง 1.00 บาท
CPALL มูลค่าการซื้อขาย 630.74 ล้านบาท ปิดที่ 62.00 บาท ลดลง 0.25 บาท